1950-се йылдарҙан башлап популяр әҙәбиәттә Сфинксты Боронғо батшалыҡ осоро менән даталау шик аҫтына ҡуйыла башлай. Сфинкстың аҫҡы өлөшө таштың һыуҙа оҙаҡ ваҡыт булыуы һөҙөмтәһендә барлыҡҡа килгән эрозияның классик миҫалы булып тора, тип раҫлана. Һуңғы тапҡыр тейешле яуым-төшөм кимәле Мысырҙа беҙҙең эраға тиклем IV һәм III мең йыллыҡтар сигендә күҙәтелә.  Был теория яҡлылар фекеренсә, статуяның Династияға тиклемге осорҙа йәки унан да алдараҡ төҙөлөүен күрһәтә. Фәнни әҙәбиәттә скульптура эрозияһының үҙенсәлектәре икенсел ярыҡтар барлыҡҡа килеү, әсе ямғырҙар тәьҫире, эзбизташ сифатының түбән булыуы менән аңлатыла.